Ագարակ (քաղաք)

Անվան այլ կիրառումների համար տե՛ս՝ Ագարակ (այլ կիրառումներ) Ագարակ ( արտասանություն), քաղաք Հայաստանի Սյունիքի մարզի Մեղրի համայնքում։ Աշխարհագրություն Գտնվում է Արաքս գետի ձախ ափին՝ ծովի մակերևույթից 650 մ բարձրության վրա։ Սյունիքի մարզի մարզկենտրոն Կապան քաղաքից հեռու է 80 կմ դեպի հարավ-արևմուտք։ Իրանի հետ սահմանից հեռու է 2-3 կիլոմետր դեպի հյուսիս-արևմուտք։ Պատմություն Քաղաքը հիմնադրվել է 1949 թ.՝ պղնձամոլիբդենային հանքավայրի պաշարների շահագործումն իրականացնելու ակնկալիքով։ Նույն թվականի գարնանը Արաքս գետի ձախ ափին կառուցվեց առաջին փայտյա տնակը և այդ ժամանակվանից սկսվեց կոմբինատին կից ավանի կառուցումը, որը ՀԽՍՀ Գերագույն խորհրդի նախագահության 1954 թվականի մայիսի 18-ի հրամանագրով դասվեց ՀԽՍՀ քաղաքատիպ ավանների շարքը։ Քաղաքի կարգավիճակ է ստացել 1990-ական թվականներին։ Պատմամշակութային հուշարձաններ Բնակչություն Մշտական բնակչությունը 2022 թվականի դրությամբ կազմել է 5230 մարդ, որի գերակշռող մեծամասնությունը աշխատում է «Ագարակի պղնձամոլիբդենային կոմբինատ» ՓԲԸ-ում և նրան սպասարկող մանր հիմնարկ-ձեռնարկություններում։ Պատկերասրահ Քույր քաղաքներ Տես նաև Ագարակի պղինձ-մոլիբդենային հանքավայր Ագարակի մենաստան Ծանոթագրություններ